24α. ΒΑΣΙΛΙΚΟΝ ΔΙΑΤΑΓΜΑ της 29 Αυγ./1 Σεπτ. 1949 (ΦΕΚ Α΄ 196) Περί επεκτάσεως της ισχύος των παρ. 1 και 2 του άρθρ. 4 του από 19.6.48 Δ/τος «περί ύψους οικοδομών κλπ. εν τη πόλει Θεσσαλονίκης». Έχοντες υπ’ όψει τας διατάξεις του από 17 Ιουλ. 1923 Ν.Δ/τος «περί σχεδίων πόλεων κλπ.» ως μεταγενεστέρως ετροποποιήθησαν και ιδόντες την υπ’ αριθ. 933 ε.ε. σύμφωνον γνωμοδότησιν του Συμβουλίου των Δημοσίων Έργων, προτάσει του Ημετέρου επί των Δημοσίων Έργων Υπουργού, απεφασίσαμεν και διατάσσομεν: Άρθρ.1.-Εγκρίνομεν την επέκτασιν της ισχύος των παρ. 1 και 2 του άρθρ. 4 του από 19 Ιουν. 1948 Β.Δ/τος «περί τροποποιήσεως και συμπληρώσεως του από 14.5.31 Δ/τος περί ύψους οικοδομών Αθηνών και Περιχώρων» εν τη πόλει Θεσσαλονίκης και εις το κεντρικόν τμήμα αυτής το περιλαμβανόμενον υπό των οδών Βασιλίσσης Σοφίας – Κασσάνδρου – Ειρήνης – Δωδεκανήσου – Φράγκων – Κατούνης – Παραλιακής Λεωφόρου, υπό τους κάτωθι όρους: 1.Ο θάλαμος του αναβατήρος εν ουδεμιά περιπτώσει να υπερέχη του ανωτάτου ύψους του προκύπτοντος βάσει του άρθρ. 4 πρ. 2 του ανωτέρω από 19.6.48 Β.Δ/τος. 2.Η αύξησις κατά 10% του ύψους των οικοδομών ισχύει εφ’ όσον η επιφάνεια του ανωτάτου εν εσοχή ορόφου, δεν είναι ανωτέρα των 40 τετραγωνικών μέτρων. 3.Τα ύψη των ορόφων, εξομοιούνται με τα συμφώνως τω άρθρ. 3 του ανωτέρω από 19.6.48 Β.Δ/τος καθοριζόμενα τοιαύτα. 4.(Κατηργήθη δια του Β.Δ. 28 Ιουν./4 Ιουλ. 1951). Άρθρ.2.-Αι διατάξεις του παρόντος έχουσιν εφαρμογήν και επί των οδών των αναγνωρισθεισών δι’ ειδικών οικοδομικών κανονισμών κατά τας διατάξεις του άρθρ. 139 του Γενικού Οικοδομικού Κανονισμού του Κράτους, εφ’ όσον αι οδοί αύται περιλαμβάνονται εντός του κεντρικού τμήματος της πόλεως, ως τούτο δια του άρθρ. 1 του παρόντος καθορίζεται. Εις τον αυτόν επί των Δημοσίων Έργων Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 